เรื่องร้องเรียน (เสนอแนะ,ร้องเรียน,ความสะอาด,เสียงรบกวน) วันที่ 2023-01-21 15:56:28 — แขวงดินแดง เขตดินแดง กรุงเทพมหานคร
ขอให้ตรวจสอบการทำงานของฝ่ายรักษาความสะอาดเขตดินแดง เนื่องจากได้ร้องเรียนเรื่องเสียงรบกวนจากการเก็บขยะบริเวณ ซ.รัชดาภิเษก 3 แยก 4-11 (ซ.อยู่เจริญ 21 เดิม) มาหลายครั้งแต่ไม่ได้รับการแก้ไขปัญหาอย่างจริงจังและถาวร ได้แจ้งมาหลายครั้งตั้งแต่ปีที่แล้ว ปัจจุบันยังอยู่ระหว่างรอรับเรื่อง ผ่านมาหลายเดือนมากแล้ว แสดงให้เห็นว่าฝ่ายรักษาความสะอาด ดินแดงเพิกเฉยต่อปัญหาและไม่ได้แก้ปัญหาให้เลย เคยร้องขอไปหลายครั้งให้ช่วยเข้าเก็บสายหน่อย เช่น 7-8 โมง แต่ไม่เคยแม้แต่จะลองปรับให้ ยังคงเข้าเก็บช่วงตี 5-6 โมงเช่นเดิม และเสียงจากการลากขยะยังคงดังมากๆ วันนี้ 21 ม.ค.66 ขยะมาเก็บ ตี 5.30 น เสียงดังมากๆ รบกวนการพักผ่อนอย่างมาก ทุกๆ วันอังคารและเสาร์เช้าจะถูกรบกวนจากเสียงรถขยะและการลากขยะมากๆ เจ้าหน้าที่ฝ่ายรักษาความสะอาด เขตดินแดงรับทราบปัญหาแต่ไม่แก้ไขปัญหาและเพิกเฉย รบกวนผู้ว่าชัชชาติ และกทม. ช่วยเข้าตรวจสอบและเร่งแก้ไขปัญหาให้โดยด่วน ประชาชนเดือนร้อนอย่างมาก

แนะนำให้ Traffy Fondue มีกำหนดระยะเวลาในการดำเนินการด้วย ไม่ใช่ว่าปล่อยไว้หลายร้อยวันแล้วยังปล่อยให้ขึ้นว่ารอรับเรื่อง แบบนี้ประชาชนต้องรอถึงเมื่อไรถึงจะดำเนินการ และควรกำหนด KPI ของหน่วยงานที่โดนร้องเรียนด้วย หากไม่แก้ปัญหา หรือแก้ไม่ได้ถาวร ควรให้ตก KPI และพิจารณาเปลี่ยนเจ้าหน้าที่ที่จะสามารถแก้ปัญหาได้มาทำงานแทน ควรหาคนที่จะรับทราบ เข้าใจ และแก้ปัญหาอย่างจริงจัง